

**Κως, 14 Μαΐου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Μια μεγάλη διάκριση για την Κω. Φτάσαμε τις 10 Γαλάζιες Σημαίες το 2019 ενώ το 2014 είχαμε μόνο 5 παραλίες με Γαλάζιες Σημαίες- Γαλάζια Σημαία και στη Μαρίνα της Κω.”

Η Κως ανεβάζει στροφές, κερδίζει το στοίχημα της ποιότητας και της περιβαλλοντικής ευαισθησίας στον τουρισμό.

Ανακοινώθηκαν σήμερα οι παραλίες και οι Μαρίνες που βραβεύτηκαν με τη Γαλάζια Σημαία για το 2019 και η Κως έχει πλέον 10 παραλίες με Γαλάζια Σημαία όταν το 2014 είχε μόνο 5.

Παράλληλα η Μαρίνα της Κω βραβεύτηκε για μία ακόμα φορά με τη Γαλάζια Σημαία. Τα κριτήρια για την απονομή της Γαλάζιας Σημαίας είναι η ποιότητα των νερών κολύμβησης, η περιβαλλοντική διαχείριση, η ασφάλεια, οι υπηρεσίες και οι εγκαταστάσεις.

Η Γαλάζια Σημαία, που αποτελεί σύμβολο ποιότητας σε πάνω από 50 χώρες του προηγμένου κόσμου, απονέμεται με αυστηρά κριτήρια σε οργανωμένες ακτές και μαρίνες και αποτελεί καθοριστικό παράγοντα για το brand name κάθε τουριστικού προορισμού.

Οι 10 παραλίες της Κω που βραβεύτηκαν με γαλάζια σημαία είναι:

-Ψαλίδι

-Άκρο Χελώνας/Robinson Club Daidalos

-Βουνό/Mitsis Hotels

-Γουρνιάτης/Lakitira Resort & Village

-Κέφαλος/Ikos Aria

-Λάμπη/Blue Lagoon

-Μαρμάρι/Caravia Beach

-Μπαμιαλίκι/Astir Odysseus

-Πευκοκεφαλή-Αγ. Φωκάς/Oceanis

-Τρούλος/Neptune Hotel

**Γραφείο Τύπου Δήμου Κω**